Onko olemassa yliluonnollinen ulottuvuus, tuntematon maailma?
Onko kuolemanjälkeistä elämää?
Onko enkeleitä olemassa?
Voivatko unemme sisältää viestejä taivaasta?
Voimmeko avata muinaisia yliluonnollisia salaisuuksia?
Ovatko paranemisihmeet aitoja?
Sid Roth on tutkinut yliluonnollista jo yli 35 vuotta.
Liity Sidin mukaan Yliluonnollista! -ohjelmaan.
Hei! Sid Roth tässä.
Tervetuloa maailmaani, joka on luonnollisesti yliluonnollinen.
Vieraani Joan Hunter avasi suunsa -
ja sanoi yhden sanan.
Tuosta yhdestä sanasta seurasi miljoonia dollareita.
Voinko pyytää häntä avaamaan suunsa puolestasi nyt?
Minusta on aina mukavaa saada Joan Hunter vieraaksi.
Olen tuntenut hänet jo kauan ja tunsin hänen vanhempansakin.
"Onnelliset Hunterit" saivat todistaa yli miljoonaa ihmeparanemista.
Miksi he kutsuivatkaan niitä? Parantumisräjähdykseksi? ―Juuri niin.
Niitä tapahtui kaikkialla maailmassa! Ja mitä vanhemmiksi he tulivat, -
sitä enemmän he näyttivät janoavan ihmeitä. Sama pätee sinuun.
Kuinka kauan olet jo jatkanut heidän työtään? ―45 vuotta.
Sitä on vaikea uskoa. ―Kerro jokin vanhempiesi tekemä ihme.
On vaikea valita vain yksi. Kerran olimme Kolumbian Bogotássa.
Yhtäkkiä huomasin, että lavalle alkoi tulla pyörätuoleja.
Niitä kannettiin eteenpäin ja kasattiin pinoksi lavalle.
Ajattelin, että hei, ihmiset tarvitsevat pyörätuolejaan. Eivät he tarvinneet.
On tapahtunut niin paljon ihmeellisiä asioita.
Miljoonat ihmiset ovat saaneet Hengen kasteen ja tulleet uskoon.
Kerroit, että yliluonnollisuus on lisääntynyt kaikkialla ympärilläsi.
Niin tapahtuu aivan kaikkialla, ja minäkin olen huomannut sen.
Uskomattomia ihmeitä tapahtuu.
Suorastaan järkytyn, jos joku ei paranekaan. ―Kuulitteko tuon?
On ihmeellistä, että kun rukoilen, Jumala antaa minulle -
niin paljon upeita sanoja, jotka avaavat paranemisen lukot.
Se kuuluu siihen. ―Jos profetoin, että kaikki huoneessa paranevat, -
käytännössä katsoen 99 prosenttia ihmisistä paranee välittömästi.
Fibromyalgiasta, jota ei osata hoitaa, ja syövistä. Kasvaimia vain putoilee.
Kaikenlaisia tärkeitä asioita. ―Kerro ihmeestä, joka tapahtui äskettäin.
Tanssimme, kun kerron siitä.
Olin äskettäin Arizonassa, kun luokseni tuli nainen, -
jonka päälle oli 20 vuotta sitten kaatunut yli tuhatkiloinen huonekalu.
Vaikea uskoa, että hän selvisi hengissä. Kun hän jäi sen alle, -
kaikki hänen niskansa välilevyt murskaantuivat.
Myös suuri osa selkänikamista ja selän välilevyistä tuhoutui.
Lisäksi päähän kohdistui niin paljon kipua ja painetta, -
että pää puristui kasaan.
En todella ymmärrä, miten hän selvisi siitä hengissä.
Rukoilin hänen puolestaan ja laskin käteni hänen niskansa päälle.
Rangan luonnollinen kaari puuttui, joten käskin sitä tulemaan takaisin.
Käskin kaikkia niskan alueen nikamia ja välilevyjä paranemaan -
ja kasaan painunutta selkää tulemaan normaaliin pituuteensa.
Nainen kasvoi edessäni seitsemisen senttiä. Kaikki huusivat innoissaan.
Hänen päänsäkin oli puristunut kasaan, joten käskin sitä -
palaamaan normaaliin kokoonsa. Se kasvoi siinä kätteni alla.
Se oli mahtavaa! On vaikea kuvailla, mitä minulle tapahtui.
Ja kuten varmasti tiedätte, tämä on vasta alkua. ―Tiedän!
Uskon, että olemme siirtymässä kohti suuria uutta luovia ihmeitä.
Kaikki tietävät paranemisihmeistä, mutta milloin profetointi alkoi?
Olen profetoinut 15―20 vuotta, ehkä jopa kauemminkin, -
tietämättä oikein, mitä se oli. Kuulin vaikkapa, että jonkun olka oli kipeä.
Se on tiedon sana ja Jumalan äänen kuulemista.
Samalla opin kuulemaan Jumalaa. ―Kerroit, että vaikka vanhempasi -
tiesivät paljon ja olivat kokeneita, he ihailivat Jumalalta saamaasi lahjaa.
Heillä oli kokemuksia profeetallisuuden väärinkäytöstä, -
kuten että joku sanoo: "Jumala sanoi, että annat minulle tietokoneen." Ei, ei.
Olen kokenut sellaista. ―Minä myös.
Annan tietokoneen, jos Jumala puhuu siitä minulle. ―Aluksi en tiennyt, -
mistä oli kyse, joten tottelin. ―Ota vain iPadini, sama se minulle.
Kuulostaa hassulta, mutta profetiaa käytettiin väärin 30―40 vuotta sitten.
Siksi kristityt tavallaan panivat sen hyllylle.
Viimeisten 10 vuoden aikana Jumala on nostanut sitä taas esiin, -
ja ihmiset alkavat tunnustaa niin profeettoja, apostoleja -
kuin itse kahden kesken annettuja profetioitakin.
Useimmat uskovat kuitenkin ajattelevat, että tällaiset lahjat -
kuuluvat vain erityisille ihmisille ja tv:ssä esiintyville supertähdille, -
mutta sanot, että se on yksinkertaista ja kuuluu kaikille. ―Profeetan tehtävä -
on eri asia kuin profetointi. Profeetta on kutsuttu puhumaan kansoille -
tai vaikka seurakunnille. Sen sijaan, jos joku haluaa voida profetoida, -
hän voi mennä vaikka ruoka- kauppaan profetoimaan jollekulle.
Siellä voi olla joku, joka on pyytänyt: "Jumala, jos olet olemassa, -
lähetä joku tuomaan minulle sana Sinulta." Sinä voit olla tuo joku.
Meillä on mahtava tilaisuus puhua Jumalan puolesta.
Näytät innostuvan siitä. Minusta mikään ei ole innostavampaa -
kuin kuulla Jumalan ääntä ja olla Hänen käytössään.
Ja se on kaikkia varten.
Mainosten jälkeen kuulemme, miten sen ymmärtäminen, -
miten voimme profetoida, pelasti Joanin elämän.
Muista, että se kuuluu kaikille.
Se voi jonain päivänä pelastaa myös rakkaasi elämän. Palaamme pian.
ISN ei ole vain mikä tahansa kristillinen tv-kanava.
Sen kautta voit katsoa live-ohjelmia milloin vain haluat -
mobiililaitteilla tai älytelevisiosta.
Voin katsoa lempisarjojani milloin vain haluan.
Nämä ohjelmat muuttavat elämäsi. Monet ovat parantuneet niiden kautta.
Yliluonnolliset läpimurrot, paranemiset ja ihmeet odottavat.
Lataa ilmainen ISN-sovellus.
Yliluonnollista! jatkuu.
Vuosi 2000 oli Joanille kamala vuosi.
Hän kävi läpi vaikean avioeron, kun hänen miehensä rupesi homoksi.
Joan oli vastuussa lapsistaan.
Vuonna 2000 hän oli pohjalla. Hänen rahansa olivat aivan lopussa.
Kaiken lisäksi hän sairastui syöpään. Kerro siitä, Joan.
Paljon asiaa kerrottavaksi minuutissa. Se oli kamalaa aikaa elämässäni.
Kaksi päivää eron jälkeen minulla todettiin rintasyöpä.
Se opetti minut paranemaan ja tervehtymään. Etsin Jumalaa, -
koska lääkärit ja sielunhoitajat eivät antaneet minulle mitään toivoa.
Se oli todella vaikeaa aikaa. Menin Jumalan eteen sanoen: -
"Voin elää ilman toista rintaa, mutta en särkyneen sydämen kanssa."
Pyysin Jumalaa parantamaan särkyneen sydämen oireyhtymäni.
Jumala paransi minut huolehtimisesta sekä petetyksi ja hylätyksi tulemisesta.
Huolehtiminen oli iso asia, -
koska murehdin, miten selviäisin, jos jotain pahaa tapahtuisi.
Kun sydämeni oli vapautunut kaikesta tästä, menin takaisin syöpälääkärille -
kysymään, mitä sitten tehtäisiin. Olin tutkimuspöydällä kaksi tuntia, -
ja minua tutkittiin joka puolelta: oikealta, vasemmalta, ylhäältä, -
alhaalta, välistä ja selän puolelta, mutta syöpä oli poissa.
Jos Jumala ei olisi sanonut sinulle, mitä tehdä, olisitko täällä tänään?
En. ―Anna esimerkki siitä, miten profetoit itsellesi.
Makasin tutkimuspöydällä ja ajattelin, että minulla on neljä syytä elää: -
Charity, Spice, Melody ja Abigail, tyttäreni. Ajattelin: "Minä elän, -
en kuole, ja kerron Herran teoista. Tänään valitsen elämän."
Aloin profetoida itselleni: "Elän, en kuole, ja julistan Herran tekoja."
Sanotko sen reippaasti vai laiskasti ja uneliaasti?
Miten sanot sen? Anna esimerkki, miten sanoit sen itsellesi.
Läpsin itseäni ja sanoin: "Herää!"
Sanoit sen asenteella. ―Minulla oli uskon asenne, ja suuni totteli sitä.
"Elän ja julistan Herran tekoja." Kun rukoilen syöpäsairaiden puolesta, -
he sanovat tämän mutisten. Käsken heitä sanomaan sen niin, -
että he uskovat siihen. ―Käske nyt jotakuta syöpäsairasta tekemään niin.
Profetoin sinulle, että tänään on päivä, jolloin tapahtuu täyskäännös.
Tänään irtisanoudut syövästä. Se on luvatta Jumalan alueella.
Sinä elät julistaaksesi Jumalan tekoja, etkä kuole. Halleluja!
Sano: "Otan sen vastaan." Toista: "Aion elää, en kuolla, -
ja julistaa Herran tekoja. Valitsen elämän." Jumala puhuu sinulle -
jumalanpalveluksissa, joita kuuntelet, jos kysyt, -
mitä sinun tulisi antaa seurakunnalle tai vaikka tälle ohjelmalle.
Jumala kertoo, minkä summan haluaa sinun antavan. ―Tiedätkö mitä?
Jos ajattelen, että Jumala puhuu, teen sen varmuuden vuoksi.
Kerro löytämästäsi neljännesdollarista.
Tämä on hieno juttu. Pidän siitä.
Jumala puhuu luonnollisten asioiden kautta ja antaa profetian sanoja.
Kun sinulle tapahtuu jotain, kysy Jumalalta, haluaako Hän sanoa jotain.
Olin lentokentän turvatarkastuksessa.
Olin matkalla Haitiin, ja edessäni oli turvallisuuspalvelun virkailija, -
jolla oli täysi aseistus ja valtavasti virkamerkkejä ynnä muuta.
Katsoin alaspäin, ja aivan hänen takanaan oli neljännesdollari.
Ajattelin: "Haa, se on neljännesdollari, ei mikään sentti!"
En tarvinnut rahaa välttämättä, kolikkoja on vain mukava kerätä.
Vähän edempänä oli sentti ja ajattelin, että ainakin sain sentin.
Halusin neljännesdollarinkin, mutten halunnut vaivata virkailijaa.
Hetken kuluttua joku sanoi: "Pysähtykää kaikki!"
Jos virkailija sanoo niin lentokentällä, jokainen pysähtyy, nostaa kädet ylös -
eikä yritä tehdä mitään temppuja. "Menkää uudelleen tarkastuksen läpi."
Nainen siirtyi, ja ajattelin: "Tuo neljännesdollari on minun!"
Olin innoissani, ja tietysti poimin sen. Minulla oli hauskaa.
Kävellessäni portille kysyin Jumalalta, mitä Hän halusi minulle kertoa.
Tämä on teitäkin varten. "Mitä haluat sanoa tuon neljännesdollarin -
ja tilanteen kautta?" Jumala sanoi: "Moni asia on kätketty sinulta.
Et saa monia asioita, koska tiellä on esteitä. Aina et edes näe niitä."
Edessä on kuin pato tai este. Jotkut teistä näkevät sen.
Ehkä kyseessä on perintö, joka on varastettu tai pidätetty sinulta.
Jumala sanoo: "Raivaan esteet, jotta kaikki, minkä olet menettänyt, -
tiesitpä siitä tai et, tulee sinulle takaisin. Saat perintöosasi takaisin."
Jos uskot, kaikki asiat, myös perintöosat, ovat sinun.
Jos Jumala sanoo yhden sanan, tuloksena voi olla miljoonia dollareita.
Joan sanoi sanan kokouksessa, ja tuloksena oli monta miljoonaa.
Yliluonnollista! jatkuu.
Monet ohjelman katsojat ovat kokeneet ihmeitä ja parantumisia.
Peter Gammon sanoi ohjelmassa: "Kipu, lähde." Selässäni naksahti.
Alaselässäni ei ole enää ollut vikaa. En ole ennen kokenut ihmettä ilman, -
että joku laskee kätensä päälleni. Se vahvisti uskoani Jumalan työhön.
Ohjelmaa katsoessani rukoilin Tony Kempin kanssa. Ihme tapahtui.
Olen kamppaillut alkoholin ja himon kanssa. Yhtäkkiä paino lähti yltäni.
Alkoholin ja himon kirous nostettiin harteiltani, samoin kuin syyllisyys.
Oloni oli kevyt ja vapaa.
Pääsin irti juomisesta ilman vieroitusoireita. Kiitos, Herra!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Maailma erottelee ihmiset eri ryhmiin.
Raamattu kertoo, kuinka Jeesus yhdisti juutalaiset ja ei-juutalaiset.
Hän loi uuden ihmisen, uuden ihmiskunnan.
Jumala toimii tämän uuden ihmiskunnan kautta -
voimallisemmin kuin koskaan.
Sid Roth on todennut, että Raamattu on avain juutalaisten sydämiin.
Kun seurakunta avautuu ihmeille ja merkeille, -
maailma näkee Jumalan.
Nettisivuillamme on opetusmateriaalia tästä aiheesta.
Tulet ymmärtämään Israelia ja seurakunnan juutalaisia juuria.
Käy osoitteessa www.sidroth.org niin saat kuulla, -
mikä on avain Jumalan siunauksiin.
Jumalan yliluonnollisuus ei tunne rajoja, ja nyt voit saada opetusta -
oman yliluonnollisen läpimurtosi missä ja milloin vain.
Kamppailetpa perheongelmien, rahahuolien, sairauksien -
tai masennuksen kanssa, ohjelma todella muuttaa elämäsi.
Milloin ja missä vain. Lataa ilmainen ISN-sovellus jo tänään!
Yliluonnollista! jatkuu.
Mitä tapahtuu, jos olet saarnaamassa ja luulet kuulevasi Jumalan äänen?
Kuulet Hänen sanovan selvästi: "Kahvi". Mitä teet tuon sanan kanssa?
Mitä teit sen kanssa? ―On hauskaa profetoida, kuulla Jumalan ääntä -
ja yrittää päättää, mitä tehdä saamansa sanan kanssa.
Halusiko Jumala todella, että sanoisin "kahvi" kesken saarnan?
On helppoa saada itsensä luopumaan ajatuksesta. ―Todella helppoa.
Pitäisikö minun sanoa se kesken saarnan? Minusta tuntui, että piti.
Joskus saat vain yhden sanan, mutta jos sanot sen rohkeasti, -
Jumala antaa loput. Sanoin: "Minulla on sana jollekulle. Se on 'kahvi'."
Eräs pariskunta salin takaosassa puhkesi itkuun ja valitukseen: -
"Voi hyvä Jumala!" Heti sen jälkeen Jumala antoi lisää profetiaa.
"Kahvi on varastettu, ja Jumala antaa takaisin jotain siihen liittyvää."
He olivat saaneet perinnöksi suuren kahviplantaasin, -
mutta se oli juuri viety heiltä. Profetoin, että he saisivat sen taas.
Ennen kuin viikonloppu oli ohi, kahviplantaasi oli taas heidän.
Sanojasi varmaan kuunneltiin sen jälkeen tarkemmin? ―Kyllä.
On ihmeellistä, että taivas tulee nyt niin lähelle maata, -
että jos ihmiset vain alkavat profetoida, -
he voivat myös alkaa toimia profeettoina vain siksi, että elämme -
tällaista vaihetta historiassa. Ja jokainenhan voi profetoida.
Näin ajattelen. ―Kaikki alkaa kiihtyä.
Sana kahvi ei sanonut minulle mitään, mutta muista: -
profetia ei olekaan sinua varten, vaan että kertoisit sen jollekulle.
Opetat, että jos joku haluaa aloittaa profetoinnin jostain, -
hän voi aloittaa Raamatusta. Kerro siitä.
Mene vain peilin ääreen ja ala profetoida. Mihin tarvitset apua?
Raha-asioihinko? 5. Moos. 1:11 "Herra, teidän isienne Jumala, -
tehköön teidät vielä tuhat kertaa lukuisammiksi ja siunatkoon teitä..."
Anteeksi, mutta kaikki eivät ehkä ymmärtäneet, mitä oikein teet.
Joan profetoi maailman varminta profetiaa, -
elävän Jumalan kirjoitettua Sanaa. Ei ihme, että hän on niin luottavainen.
Haluan, että ymmärrätte sen. Voitte tehdä saman helposti.
Juuri niin. Jumala haluaa näyttää teille, miten suurta hyvinvointia, -
mielisuosiota ja ystävällisyyttä Hän on antanut teille Kristuksen kautta.
Kaikki haluavat kuulla tämän sanan. Kuulitte sen juuri. Se on Ef. 2:7.
Hän haluaa tehdä minusta esimerkin suuresta siunauksestaan.
En ole varaton, kiitos Herralle. Se ei johdu kolikoiden keräilystä.
Jumala haluaa osoittaa minulle suosiotaan yliluonnollisen kanssa, -
minne tahansa menenkin. Hän haluaa antaa minulle kaikkea hyvää.
Hän on parantanut minut päälaesta varpaisiin asti. Hän paransi sydämeni -
ja antoi minulle uuden sydämen. Kävin sydämen kaikukuvauksessa, -
ja lääkäri oli hämmästynyt. Hän ei ollut koskaan nähnyt -
niin vahvaa sydäntä ja sykettä varsinkaan minun ikäiselläni.
Tiedätkö mitä, Joan? Tiedän, että monet ihmiset, -
jotka katsovat ohjelmaa, tarvitsevat nyt uuden sydämen.
Uskon, että Joan profetoi kohta, ja profetia on osoitettu jokaiselle.
Jos tarvitset tätä sanaa, se on elävän Jumalan Sanassa sinua varten.
Tarvitsetko uuden sydämen? Pitäisikö verenpaineesi laskea?
Pitäisikö tukkeutuneet valtimosi avata? On aika avata putket!
Isä, lähetän parantavan sanan Jeesuksen nimessä, -
kun ihmiset laskevat kätensä sydämensä päälle.
Sana koskee myös sydäntä henkisessä mielessä.
Isä, käsken kaikkia sydänsurujen ja pettämisen traumoja ja stressiä -
lähtemään Jeesuksen nimessä.
Isä, lähetämme Jeesuksen nimessä parantavan sanan fyysisiin sydämiin.
Käsken verenpaineen parantua normaaliksi ja valtimoiden avautua.
Pyhä Henki puhdistaa ne täysin.
Jollakulla on ongelmia sydämen vasemmassa osassa, -
ja niistä aiheutuu kipua. Käsken tuon sydämen osan parantua.
Joillakuilla teistä on ollut halvauksia ja sydänkohtauksia.
Käsken niiden vaikutusten kadota.
Monet näistä vaivoista johtuvat stressistä mm. raha-asioiden vuoksi.
Isä, Jeesuksen nimessä käsken stressin vaikutuksen lähteä pois.
Julistan teille rauhaa raha-asioiden suhteen ja yliluonnollista läpimurtoa -
jokaisella elämänne alueella. Jeesuksen nimessä, aamen.
Sain kaksi sanaa, kun rukoilit. Selkävaivoista kärsivät paranevat.
Jollakulla on kasvaimia hiusten alla. Ne paranevat Jeesuksen nimessä.
Rukoile Hengen vuodatusta. Lahjaksi olet saanut, anna lahjaksi.
Isä, lähetän nyt Jeesuksen nimessä kameroiden kautta -
sanan ja voitelun, niin että katsojat saavat tiedon, viisauden -
ja ilmestyksen, josta olemme tänään puhuneet, -
niin että he voivat profetoida. Lähetämme Jeesuksen nimessä -
yliluonnollisen profeetallisen voitelun ja Pyhän Hengen vuodatuksen.
Uskon, että korvanne avautuvat uudentasoiselle voitelulle.
Olette hengellisesti uudessa asemassa.
Älkää katsoko taakse, vaan menkää eteenpäin.
Tämä on uusi alku ja läpimurtonne. Tavoitelkaa päämääräänne!
Monet ohjelman katsojat ovat kokeneet ihmeitä ja paranemisia.
Mieheni ei ollut puhunut kielillä. Ajattelin, että opetuksesta olisi apua.
Kysyin mieheltäni, voisimmeko katsoa DVD:n illallisella. Hän suostui.
14-vuotias poikamme oli ollut anteeksiantamaton ja vihainen.
Hän teki läksyjä huoneessaan, kun katsoimme DVD:tä.
Mieheni ja minä aloimme puhua kielillä. Kun poikamme kuuli sen, -
se oli hänestä tyhmää, mutta kun nauroin, hän halusi saman lahjan.
Hän pyysi käytöstään anteeksi. Hänkin katsoo nyt DVD:tä.
Siunattu olkoon Jumalan nimi!
Jos ohjelma on koskettanut sinua, -
kerro siitä meille osoitteessa www.sidroth.org/praise.
Ensi viikolla ohjelmassa: -
Vieraani mukaan jokaiselle uskovalle on annettu yliluonnollista luovuutta.
Ehkä sanot, ettet osaa laulaa melodiaa oikein tai maalata taulua.
Sillä ei ole väliä.
Hän sanoo, että kun käytät luovuutta, siitä tulee ihmeiden yhtymäkohta.
Oletko valmis kokemaan ihmeitä?
Suomennos: Anni Lähteenmäki